open-index/open-wikipedia-markdown huggingface dataset:
Tritium Automotive

**Tritium Automotive**
Tritium Automotive on suomalainen autonvalmistaja, joka on erikoistunut superautojen kehittämiseen ja valmistamiseen. Yrityksen perustivat vuonna 2014 Jussi Kakkonen, Alexandra Kakkonen ja Borislav Topov. Yrityksen nimi, Tritium, viittaa sekä kolmeen perustajaan – etuliite tri symboloi tätä – että vedyn radioaktiiviseen isotooppiin, mikä kuvastaa yrityksen innovatiivista ja uudistushaluista luonnetta. 
 
 
Yrityksen visiona on, että superautot eivät ole ainoastaan ylellisiä vapaa-ajan tuotteita, vaan myös kestävän tulevaisuuden edustajia. Tritiumin kehittämä modulaarinen rakenne ja päivitettävyys mahdollistavat ajoneuvon pitkän elinkaaren sekä mukautumisen teknologian kehittymiseen ja asiakkaiden muuttuviin tarpeisiin. 
 
## Tritium-superauto
Tritium Automotiven päätuote on Tritium-niminen superauto, jonka suunnittelusta on vastannut Borislav Topov. Kehitystyö aloitettiin alusta vuonna 2014, ja ensimmäiset luonnokset ja malliversiot esiteltiin samana vuonna. Tavoitteena oli luoda täysin räätälöitävä superauto, joka yhdistää huipputeknologian, käsityötaidon ja yksilöllisyyden. Tritiumin prototyyppi esiteltiin ensimmäisen kerran vuonna 2019.
 
Yksi Tritium-superauton keskeisistä ominaisuuksista on sen modulaarinen rakenne, joka mahdollistaa auton keskeisten osien, kuten alustan, voimalinjan, sisustan ja ulkomuodon, päivittämisen tarpeen mukaan. Asiakkaat voivat päivittää ajoneuvonsa uusimmalla teknologialla ilman, että heidän tarvitsee hankkia kokonaan uutta autoa. Esimerkiksi mittariston graafinen käyttöliittymä voidaan suunnitella täysin asiakkaan toiveiden mukaisesti, ja voimalinjasta on tarjolla useita eri vaihtoehtoja.
 
Tritium-autot valmistetaan käsityönä Suomessa tilaustyönä. Valmistuksessa käytetään huippuluokan materiaaleja, kuten hiilikuitua, ja jokainen auto rakennetaan asiakkaan yksilöllisten toiveiden mukaisesti. Asiakkaat voivat osallistua suunnitteluprosessiin ja tehdä valintoja esimerkiksi sisustusmateriaalien, värien ja yksityiskohtien suhteen. Tämä tiivis yhteistyö asiakkaan ja valmistajan välillä tekee Tritium-superauton omistamisesta ainutlaatuisen kokemuksen. 
 
Ensimmäinen Tritium-superauto valmistettiin Suomessa ja rekisteröitiin tieliikennekäyttöön vuonna 2023. Auto on varustettu sähköisellä voimansiirrolla, jossa käytetään 500 kW sähkömoottoria. Huippunopeus on rajoitettu 250 km/h. Sähköinen rakenne on mahdollistanut poikkeuksellisen suuren takasäilytystilan, johon mahtuu esimerkiksi kaksi golfbägiä – ominaisuus, joka on harvinainen superautoluokassa. 
 
Toinen Tritium-superauto on kehitteillä polttomoottoriversiona, jossa käytetään V8 -moottoria. 
 
## Yhteistyöt ja rahoitus
Tritiumin kehitystyössä on ollut mukana useita suomalaisia ja kansainvälisiä yhteistyökumppaneita. Suomalainen ohjelmistoyritys Rightware on osallistunut Tritiumin käyttöliittymien kehittämiseen. Hanketta ovat tukeneet myös sijoittajat, muun muassa Kari ja Kyösti Kakkonen, joiden panos on mahdollistanut projektin etenemisen tuotantovaiheeseen.

## Lähteet

## Aiheesta muualla

* Tritiumin viralliset verkkosivut
Jordan Pepper

**Jordan Lee Pepper** (s. 31. heinäkuuta 1996 Edenvale) on eteläafrikkalainen autourheilija, joka kilpailee tällä hetkellä GT World Challenge Europe -sarjassa. Hän on entisen vakioautokuljettajan Iain Pepperin poika ja hänen siskonsa Tasmin Pepper on myös autourheilija.

Hän voitti vuoden 2020 Bathurstin 12 tunnin ajon Bentleyllä yhdessä Jules Gounonin ja Maxime Souletin kanssa. Vuonna 2023 hänestä tuli Lamborghinin tehdaskuljettaja. Pepper voitti vuonna 2025 Span 24 tunnin ajon Lamborghinilla Mirko Bortolottin ja Luca Engstlerin kanssa.

## Lähteet

## Aiheesta muualla
* Jordan Pepper Driver Databasessa
Juoksupoika

**Juoksupoika** (myös **juoksutyttö**) on Suomessa lähinnä historiallinen ammatti, jossa hoidetaan lähettitehtäviä. Ennen sähköisen ja erityisesti digitaalisen tiedonvälityksen yleistymistä organisaatiot, kuten liikeyritykset, pankit ja virastot, joutuivat lähettämään toisilleen ja asiakkailleen erilaisia asiakirja-aineistoja kirjeinä ja paketteina. Niiden vieminen ja noutaminen oli juoksupoikien keskeinen tehtävä. Liikkeet toimittivat ostoksia asiakkailleen juoksupoikien vieminä. Ammattikunta liikkui jalan, polkupyörillä tai erilaisilla moottoriajoneuvoilla.

Lehti-ilmoituksin haettiin palvelukseen asiapoikia, lähettejä ja juoksupoikia. Lähettitehtävien yhteydessä voidaan puhua toiminta-alueen mukaan erikseen sisä- ja ulkoläheteistä.

Toiminta juoksupoikana mainitaan monien myöhempien menestyjien työuran alkuvaiheissa. Juoksupoikana aloittaneisiin kuuluvat esimerkiksi presidentti Mauno Koivisto, näyttelijä Tauno Palo ja mestarijuoksija Paavo Nurmi sekä Hesburger-ketjun perustaja Heikki Salmela. Suomen ensimmäinen naispuolinen vuorineuvos Irja Ketonen toimi juoksutyttönä Turun Sanomissa. Vuonna 1954 puolestaan uutisoitiin Ruotsissa erään kauppiaan palveluksessa olevasta 85-vuotiaasta "juoksupojasta".

Nykyään juoksupoikien tehtäviä hoitavat toimintaan erikoistuneiden yritysten lähetit.

Sana *juoksupoika* on saanut uusia merkityksiä. Juoksupojaksi luonnehditaan epävirallista viestinviejää. Sillä voidaan myös tarkoittaa rikollisten jengien toimintaan kytkeytyviä ("alle 15-vuotiaita") nuoria, jotka palvelevat jengiä "erilaisina myötävaikuttajina ('juoksupoikina') - - -."
## Lähteet
Lutskin linna

**Lutskin linna** eli **Liubartasin linna** (; ) on Ukrainan Volynian alueen aluekeskuksessa Lutskissa sijaitseva historiallinen linna. Sen kunnostutti 1340–luvulla Liettuan suuriruhtinaskunnan suuriruhtinas Gediminasin poika, ruhtinas Liubartas linnoitetuksi asutuksekseen ja varustukseksi ruhtinaskuntansa hallintokaupungille. Linnaa täydennettiin suuriruhtinas Vytautas Suuren aikana. Matalalla mäellä sijaitsevaa linnaa kutsutaan myös ylälinnaksi; kaupungissa on sijainnut myös toinen, nykyisin rauniona oleva linna 1300-luvulta. Nykyisin linna on tunnettu nähtävyys.

Lutskin linna sijaitsee noin 120 metriä Styrjoen pohjoispuolella Lutskin vanhassa kaupungissa. Sen sijainti on puolustuksellisesti edullinen, sillä Pripetin sivujoki Styr rajaa vanhaa kaupunkia etelän, lännen ja luoteen puolelta. 

Lutskissa oli linna jo ennen nykyisen linnan rakentamista. Ruhtinas Volodymir Suuri liitti Volynian osaksi Kiovan Rusia vuonna 1000 jaa. Hän määräsi linnan rakennettavaksi, ja sen turvin Lutskin asukkaat pysäyttivät monet valloitusyritykset. Kaupunki kesti myös Kiovassa syntyneen ruhtinas Juri Dolgorukin kuusiviikkoisen piirityksen ja hänen poikansa melkein kivitettiin kuoliaaksi, kun kaupunkilaiset osoittivat mieltään tunkelijoita vastaan. Mutta tataarikomentajan käskystä tämä etuvartio hylättiin vuonna 1261. Pyrkimyksenä oli estää paikallisväestön kapinonti ja varmistaa, että kaikki maksoivat veronsa tataareille.

Liubartas nai 1320-luvun alkukupuolella 'Rutenian kuningaskunnan' viimeisen kuninkaan Andri Jurijovytšin () tyttären, ja hallitsi siitä lähtien Lutskia ja lähiseutuja kuolemaansa (noin 1385) saakka. Liubartas kunnostutti rapistuneen linnan 1340-luvulta lähtien.


Луцький замок на заході сонця.jpg|Lutskin linna dronekuvassa.
Над луцьким замком.jpg|Ylhäältä katsoen.
Lutsk_Lubarts'_Castle_02_(YDS_5502).jpg|
ВойнЗамок.jpg|Taiteilijan näkemys (1797).
ПершаЗамок.jpg|Linnan tila vuonna 1866.
Вежа луцького замку.jpg|Kesäkuussa 2019.
200-uah-2020-2.png|Lutskin linnan pääportti on 200 Ukrainan hryvnian setelin (2020) kuvituksena.

## Lähteet

## Aiheesta muualla
Maastojuoksun Suomen-mestaruuskilpailut 1926

**[[Maastojuoksun Suomen-mestaruuskilpailut]] 1926** käytiin 9. toukokuuta Helsingissä Töölön pallokentän ympäristössä. Kilpailujen lähtö- ja maali-alueet sijaitsivat Pallokentällä. Kilpailujen järjestäjänä toimi Helsingin Kisa-Veikot ja niihin osallistui siihen mennessä ennätysmäärä osallistujia, kaikkiaan 62 urheilijaa.

Kilpailut olivat ensimmäiset maastojuoksun SM-kilpailut jossa oli yleisen sarjan lisäksi mukana myös nuorten sarja, joka oli vuoden 1926 kilpailussa miesten 21-vuotiaiden ikäluokka. Miehissä 8,2 km matkalta Suomen mestaruuden voitti Paavo Nurmi ja joukkueissa mestaruuden voitti jälleen edellisen vuoden tavoin Tampereen Pyrintö. Miesten 21-vuotiaiden ikäluokan Suomen mestaruuden 5 km matkalta voitti erittäin niukasti Saul Grasutis.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1926 tulokset Tilastopajan sivulla
Gérard de Vaucouleurs

**Gérard Henri de Vaucouleurs** (25. huhtikuuta 1918 Pariisi – 7. lokakuuta 1995 Austin, Texas) oli ranskalainen tähtitieteilijä. Hän kiinnostui tähtitieteestä jo nuorena ja suoritti undergraduate-tutkinnon vuonna 1939. Hänet muistetaan muun muassa galaksien luokitusjärjestelmästä.

## Lähteet
Maastojuoksun Suomen-mestaruuskilpailut 1925

**[[Maastojuoksun Suomen-mestaruuskilpailut]] 1925** käytiin 10. toukokuuta Kotkassa. Kilpailujen järjestäjänä toimi Kotkan Into. Kilpailuun osallistui 19 urheilijaa, mutta vain 17 miestä juoksi maaliin saakka. Miehissä 9,5 km matkalta Suomen mestaruuden voitti edellisen vuoden tavoin Väinö Sipilä ja joukkueissa mestaruuden voitti myöskin edellisen vuoden tavoin Tampereen Pyrintö, joka oli ainut joukkue joka sai kaikki kolme urheilijaa maaliin.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1925 tulokset Tilastopajan sivulla
Rinus Israel

**Marinus David ”Rinus” Israel** (19. maaliskuuta 1942 Amsterdam – 1. heinäkuuta 2025) oli alankomaalainen jalkapalloilija ja jalkapallovalmentaja. Israel pelasi Hollannin jalkapallomaajoukkueessa 47 ottelua vuosina 1964–1974 ja edusti maataan vuoden 1974 MM-kisoissa.

## Lähteet

## Aiheesta muualla
Galaksien morfologinen luokitus

**Galaksien morfologien luokitus** tarkoittaa galaksien luokittelujärjestelmää, joka perustuu galaksien muodoille.

## Historia
Varhaisen luokittelun esitteli Edwin P. Hubble vuonna 1926. Hubblen järjestelmässä olivat elliptiset galaksit (E0&ndash;E7), kierteisgalaksit (Sa, Sb, Sc), sauvaspiraaligalaksit (SBa, SBb, SBc), sekä epäsäännölliset (Irr). Hubble julkaisi teoksen *The Realm of the Nebulae* vuonna 1936. Allan Sandage kehitti galaksi-atlaksen Hubblen muistiinpanojen pohjalta ja julkaisi teoksen *The Hubble Atlas of Galaxies* vuonna 1961. Gérard Henri de Vaucouleurs perehtyi useisiin kokoelmiin ja kehitti uuden version Hubble-Sandage luokittelusta, jossa tiettyihin yksityiskohtiin kiinnitettiin enemmän huomiota. De Vaucouleurs julkaisi luokittelunsa vuonna 1959 *Handbuch der Physik* -lehdessä. Tähän versioon viitataan lyhenteellä VRHS (*de Vaucouleurs revised Hubble-Sandage*).

W. W. Morganin luokittelu (myös nimellä Yerkes-järjestelmä) luokittelee galaksit keskialueiden spektrin mukaan, joka vastaa valon keskittymistä keskusalueille. Lisäksi Morganin luokittelussa on galaksien muodon mukainen luokittelu.

## Katso myös
* Hubblen luokittelu

## Lähteet
Korpikylä (Hatsinan piiri)

**Korpikylä** () on kylä Hatsinan piirissä Leningradin alueella Venäjällä. Se kuului Patamäen maalaiskuntaan ennen vuoden 2024 hallintouudistusta, jolloin kaikki piirin aikaisemmat kunnat lakkautettiin. Vuonna 2017 kylässä oli 98 asukasta.

Nevan sivujoki Venjoki alkaa Korpikylän lähellä olevalta suolta.

## Historiaa
Venjoen luterilaiseen seurakuntaan kuulunut Korpikylä on ollut osa Torasaaren (Тарасары, *Tarasary*) kyläryhmää, joka koostui Korpikylän lisäksi neljästä muusta osasta, joiden nimet olivat Peter von Köppenin mukaan *Willaisi*, *Nikkiset*, *Pyllynmäki* ja *Jakkimais*. Vuonna 1867 Torasaaressa oli 138 asukasta, jotka olivat kaikki inkerinsuomalaisia (savakoita).

Vuonna 2002 Korpikylässä oli 83 asukasta, joista 46&nbsp;% oli kansallisuudeltaan venäläisiä, 43&nbsp;% dargineja ja loput muiden kansallisuuksien edustajia.

Vuonna 2023 Leningradin alueen kaupunkisuunnitteluneuvosto julkisti suunnitelman Pietarin metropolialueen eteläosan kehittämisestä, missä Korpikylä mainitaan yhtenä mahdollisena laajenemissuuntana. Suunnitelman mukaan Korpikylästä olisi mahdollista kehittää Kraasselan tai Kommunarin kaltainen alueellinen keskus.

## Liikenne, talous ja palvelut
Korpikylään kulkee kahden kilometrin pituinen tie, joka haarautuu Hatsinan ja Pavlovskin yhdistävästä maantiestä. Kylätie on uusittu vuonna 2008. Kylässä on myös 600 metrin pituinen lentokenttä, joka rakennettiin alun perin maatalouslentokoneita varten. Kentän käyttö lopetettiin vuonna 1985 ja se siirtyi yksityisomistukseen vuonna 2008.

## Lähteet
* 
### Viitteet
Suunnistuksen maailmanmestaruuskilpailut 2025

**Suunnistuksen maailmanmestaruuskilpailut 2025** järjestettiin Kuopiossa, Suomessa 7.–12. heinäkuuta 2025. Lajeina olivat maastomatkat: keskimatka, pitkä matka ja viesti. Tapahtuman järjestävä seura oli Kuopion Suunnistajat. Samassa yhteydessä järjestettiin myös Fin5-suunnistusviikko.

Keskimatkan karsinnat käytiin 8. heinäkuuta Tahkolla ja keskimatkan finaali Neulaniemessä seuraavana päivänä. Pitkä matka kilpailtiin Neulaniemessä 10. heinäkuuta. Viestikilpailu käytiin Puijon alueella 12. heinäkuuta.

## Tulokset
Lähde.

### Keskimatka

#### Miehet

#### Naiset

### Pitkä matka

#### Miehet

#### Naiset

### Viesti

#### Miehet

#### Naiset

## Lähteet

## Aiheesta muualla
* Tapahtuman viralliset kotisivut
Cal Flyn

**Cal Flyn** on skotlantilainen toimittaja ja kirjailija.

Flyn valmistui maisteriksi kokeellisesta psykologiasta Oxfordin yliopiston Lady Margaret Hallista vuonna 2005. Toimittajana hän voitti vuonna 2013 *[[The Independent|The Independent on Sunday]]* -lehden ja Bradt Travel Guides -kustantamon matkustusaiheisen kirjoituskilpailun. Artikkeli käsitteli hevosenkouluttamista Suomen Lapissa, missä hän työskenteli neljän kuukauden ajan. Lapissa hän työskenteli myös koiravaljakkotilalla, ja päätyi myöhemmin adoptoimaan lappilaisen rekikoiran.

Flynin ensimmäinen teos *Thicker Than Water* julkaistiin vuonna 2016. Se käsittelee kirjailijan sukulaista Angus McMillania, joka syyllistyi skotlantilaisten siirtolaisten kanssa Australian alkuperäisväestön joukkosurmiin. Teosta varten Flyn tutki historiallisia asiakirjoja, McMillanin kirjoituksia ja vieraili Australiassa tarkoituksenaan selvittää, mikä sai skotlantilaisen maanviljelijän murhaamaan alkuperäisväestöä. Toisen teoksensa *Islands Of Abandonment: Life In The Post-Human Landscape* taustatyön hän aloitti vuonna 2017 matkustamalla hylättyihin ja saastuneisiin paikkoihin. Teos käsitteli luonnon ihmisiltä takaisin valtaamia alueita ja tunteita, mitä hylätyt alueet ihmisissä herättävät. *Islands of Abandonment* voitti *[[The Sunday Times|Sunday Timesin]]* ja Charlotte Aitken Trustin vuoden 2021 Young Writer of the Year -palkinnon. Teos oli ehdolla British Academyn ja Baillie Giffordin palkintojen saajaksi.

## Teokset
* 
* 

## Lähteet
Matti Tala

**Matti Toivo Tala** (12. elokuuta 1899 Jalasjärvi – 18. lokakuuta 1922 Jalasjärvi) oli suomalainen keskimatkojen juoksija 1920-luvun alussa, joka kuoli yllättäen syksyllä 1922 verenmyrkytykseen.

Matti Tala nousi keskimatkojen juoksuissa kansalliseen kärkeen vuonna 1920. Vuoden 1921 Suomen mestaruuskisoissa hän saavutti ensimmäisen SM-mitalin sijoittuessaan seuratoverinsa Nestori Järvelän jälkeen SM-hopealle 1&nbsp;500 metrillä. Kaudesta 1922 tuli Matti Talan menestyksekkäin ennen traagista poismenoa. Hän saavutti uuden Suomen ennätyksen 800 metrillä elokuun alussa ajalla 1.56,9 parantaen näin kymmenyksellä Erkka Wilénin edellisenä vuonna juoksemaa aikaa. Pian sen jälkeen järjestetyissä SM-kisoissa hän saavutti SM-hopeaa 1 500 metrillä Paavo Nurmen voittaessa ja SM-pronssia 800 metrillä. Vuoden 1922 syyskuussa hänet valittiin Pariisissa käytyyn Ranska-Suomi -maaotteluun 800 ja 1 500 metrille, joissa hän sijoittui molemmilla matkoilla toiseksi. Matti Tala nähtiin syksyn 1922 tulosten varteenotettavana ehdokkaana vuoden 1924 Pariisin olympialaisiin.

Matti Tala osallistui Sisällissotaan Jalasjärven suojeluskunnan mukana toimien ja taistellen Satakunnan rintamalla ja Ikaalisissa. Asevelvollisuuden hän suoritti Viipurin Rykmentissä vuosina 1919-1920. Kuollessaan hän toimi kotikuntansa suojeluskunnan vt. paikallispäällikkönä. 

Matti Talan vanhempi veli Sameli oli 1910-luvulla Suomen kärkimiehiä 1 500 ja 5 000 metrillä. 

Matti Tala kuoli pian syyskuisen yleisurheilumaaottelun jälkeen kotiseudulla Jalasjärvellä kurkkutaudista aiheutuneeseen yleiseen verenmyrkytyksen.

## Saavutuksia
* SM-kultaa 5 x 2 000 m viestissä 1922 Viipurin Urheilijoiden joukkueessa
* SM-hopeaa 5 x 2 000 m viestissä 1921 Viipurin Urheilijoiden joukkueessa
* SM-hopeaa 1 500 metrillä vuosien 1921 ja 1922 SM-kisoissa
* SM-pronssia 800 metrillä vuoden 1921 SM-kisoissa

### Viitteet
Jussi Mälkiä

**Jussi Mälkiä** on suomalainen yrittäjä, merikapteeni, merenkulkuneuvos ja aktivisti.

Mälkiä perusti vuonna 1986 Meriaura Oy:n ja toimii hallituksen puheenjohtajana. Vuonna 2022 hänet valittiin vuoden turkulaiseksi liikemieheksi Turun Liikemiesyhdistyksen toimesta.

Mälkiä on toiminut myös Greenpeacen palveluksessa ja on toiminut järjestön Suomen osaston lippulaiva Aura-hinaajan merikapteenina.

## Lähteet
Paholainen pukeutuu Pradaan 2

**The Devil Wears Prada 2** on vuonna 2026 ensi-iltansa saava David Frankelin ohjaama elokuva. Se on jatko-osa vuoden 2006 elokuvalle *[[Paholainen pukeutuu Pradaan]]*. Elokuvan on käsikirjoittanut Aline Brosh McKenna ja elokuvan tuottaa Wendy Finerman.

Elokuvan pääosia näyttelevät alkuperäisen elokuvan päänäyttelijät Meryl Streep, Anne Hathaway, Emily Blunt ja Stanley Tucci. Kenneth Branagh liittyy näyttelijäkaartiin ja hän näyttelee Streepin hahmon Mirandan aviomiestä.

Elokuvan kuvaukset alkoivat kesäkuussa 2025 ja elokuva saa ensi-iltansa 1. toukokuuta 2026.

## Näyttelijät

## Lähteet

## Aiheesta muualla
*
Dalby (Faxe)

**Dalby** on taajama Faxen kunnassa Tanskassa. Taajamassa oli 2&nbsp;460 asukasta vuoden 2025 alussa.

## Väestökehitys

## Lähteet

## Aiheesta muualla
Finance

**Finance** on slovenialainen vuonna 1992 perustettu talouteen keskittyvä sanomalehti. Se ilmestyy maanantaista perjantaihin.
## Lähteet

## Aiheesta muualla
* Lehden verkkosivut
Mladina

**Mladina** (sloveeniksi ’nuoriso’) on slovenialainen vuonna 1943 perustettu yhteiskunnallinen viikkolehti. Se ilmestyy perjantaisin ja on linjaltaan vasemmistolainen.
## Lähteet

## Aiheesta muualla
* Lehden verkkosivut
Dnevnik

**Dnevnik** (sloveeniksi ’päiväkirja’) on slovenialainen vuonna 1951 perustettu sanomalehti. Se ilmestyy maanantaista lauantaihin ja on linjaltaan keskustavasemmistolainen.
## Lähteet

## Aiheesta muualla
* Lehden verkkosivut
Eritrean kansalliskokous

**Eritrean kansalliskokous** (tigrinjaksi ሃገራዊ ባይቶ, *Hagerawi Baito*) on Eritrean yksimakarinen parlamentti, jossa on 150 jäsentä. Käytännössä maassa yksinvaltaa käyttää presidentti Isaias Afewerki, eikä maassa ole vielä kertaakaan vuonna 1997 hyväksytyn uuden perustuslain jälkeen järjestetty vaaleja.

Kansalliskokous kokoontui edellisen kerran vuonna 2002.

## Lähteet
Kai Nielsen (kuvanveistäjä)

**Kai Nielsen** (26. marraskuuta 1882 Svendborg – 2. marraskuuta 1924 Frederiksberg) oli tanskalainen kuvanveistäjä. Hän aloitti taidemaalarina ja opiskeli kuvanveistoa Kuninkaallisessa taideakatemiassa vuosina 1902–1906 Carl Aarsleffin johdolla.  Nielsen otti etäisyyttä vallitsevasta symbolismista, ja hänen työnsä ovat tyypillisesti monumentaalisia ja sensuelleja. Nielsen teki myös muotokuvia.
## Teoksia

Leda uden Svanen (Svendborg) 1.jpg|*[[Leda]] uden Svanen*, Svendborg
Venus-med-æblet2.jpg|*Venus med æblet*, Kööpenhamina
Ymerbrønden (Faaborg).jpg|*[[Ymir|Ymerbrønden]]*, Faaborg
Kai Nielsen statue, Blågårds Plads.jpg|Yksi Blågårds-aukion 22 patsaasta Kööpenhaminassa.
Interior courtyard, Ny Carlsberg Glyptotek (3) (36023026550).jpg|*Vandmoderen*, Ny Carlsberg Glyptotek

## Lähteet

## Aiheesta muualla
Onni Kari-Koskinen

**Onni Kari-Koskinen** (vuoteen 1941 *Koskinen*; 26. marraskuuta 1918 Pori – 9. tammikuuta 2003 Kristiinankaupunki) oli suomalainen lääkäri ja kansanterveystieteen professori.

Kari-Koskinen syntyi vaihdemies Yrjö Martinus Koskisen ja Hilja Emilia Kalevalan perheeseen. Hänen puolisonsa vuodesta 1943 oli hammaslääkäri Lilli Maria Johanna Ritari (k. 1993). Kari-Koskinen tuli ylioppilaaksi Björneborgs svenska samskolanista 1939 ja valmistui Helsingin yliopistosta lääketieteen lisensiaatiksi 1947. Lääketieteen ja kirurgian tohtoriksi hän väitteli Oulun yliopistossa 1971 ja sai terveydenhoidon erikoislääkärin pätevyyden 1967 ja yleislääketieteen erikoislääkärin pätevyyden 1982.

Kari-Koskinen oli kunnanlääkäri Nakkilassa 1948–1950 ja Isossakyrössä 1950–1960. Keski-Suomen läänin lääninlääkäri hän oli 1960–1963, Turun ja Porin läänin apulaislääninlääkäri 1963–1969 ja Ahvenanmaan maakuntalääkäri 1969–1974. Oulun yliopiston kansanterveystieteen professorina Kari-Koskinen toimi 1974–1985. Hän oli myös Tampereen yliopiston kansanterveystieteen dosentti vuodesta 1974 ja Kansaneläkelaitoksen Lounais-Suomen aluetoimiston toimistopäällikkö 1964–1974 ja Pohjois-Suomen aluetoimiston asiantijalääkäri 1974–1983. Kari-Koskisella oli lisäksi useita asiantuntija- ja luottamustehtäviä, mukaan lukien Isonkyrön kunnanvaltuston jäsenyys 1954–1960. 

## Lähteet
Kangasranta (Kouvola)

**Kangasranta** on Kouvolan hallinnollinen kaupunginosa Valkealan suuralueella. Se kattaa suuren alueen Valkealan suuralueen eli entisen Valkealan kunnan koillisosasta. Kaupunginosan alueella sijaitsee Tuohikotin, Kääpälän, Inkerilän, Pyöriälän, Lipiälän, Parolan ja Heikkilän kylät.

## Lähteet
Kai Nielsen

**Kai Nielsen** voi tarkoittaa seuraavia henkilöitä:

* Kai Nielsen (1882–1924), tanskalainen kuvanveistäjä
* Kai Nielsen (1926–2021), yhdysvaltalais-kanadalainen filosofi
Nestori Järvelä

**Nestori Järvelä** (18. huhtikuuta 1893 Sippola – 21. tammikuuta 1951 Vehkalahti) oli suomalainen keskimatkojen juoksija, jonka kilpailuvuodet ajoittuivat 1910-luvulta aina 1930-luvun alkuun. Hän oli vuoden 1924 olympialaisissa 3 000 m estejuoksussa suomalaisedustaja.

## Lähteet
Idaho Candy Company

**Idaho Candy Company** on Yhdysvalloissa, Idahon osavaltiossa sijaitseva makeisten valmistaja. Idaho Candy Company aloitti toimintansa vuonna 1901. Sen tunnetuin ja myydyin tuote on suklaapatukka Idaho Spud, jota on valmistettu jo vuodesta 1918 lähtien.

## Tuotteita

Lähde:

## Lähteet
Keltavyöpaarma

**Keltavyöpaarma** (*Hybomitra tarandina*) on *[[Hybomitra]]*-sukuun kuuluva paarma. Sillä on ampiaista tai herhiläistä muistuttavat keltamustat poikkiraidat, mutta lajin erottaa helposti esimerkiksi suurten silmien perusteella.

Laji on yksi suurimmista Suomessa tavattavista paarmoista. Kooltaan keltavyöpaarma voi olla noin 15–20 mm. Siitä on raportoitu havaintoja lähes koko Suomessa, aivan pohjoisinta Lappia lukuunottamatta.

## Lähteet

## Aiheesta muualla
* iNaturalist: Keltavyöpaarma (''Hybomitra tarandina'')
* UniProt: Taxonomy - ''Hybomitra tarandina'' 
* Global Biodiversity Information Facility (GBIF): ''Hybomitra tarandina''
Ingibjörg Sigurðardóttir

**Ingibjörg Sigurðardóttir** (s. 7. lokakuuta 1997) on islantilainen jalkapalloilija, pelipaikaltaan puolustaja. Hän oli pelannut Islannin naisten maajoukkueessa kesäkuun 2025 loppuun mennessä 75 ottelua ja tehnyt niissä kaksi maalia.

Ingibjörg pelasi avauskokoonpanossa kaksi ottelua EM-kilpailuissa 2017, yhden ottelun EM-kilpailuissa 2022 ja joukkueensa kaikki kolme ottelua EM-kilpailuissa 2025.

Ingibjörg edustaa seuratasolla saksalaista Freiburgia, johon hän siirtyi elokuussa 2025. Hän on aiemmin edustanut kotimaansa seurojen lisäksi ruotsalaista Djurgårdenia vuosina 2018–2019, norjalaista Vålerengaa vuosina 2020–2023, saksalaista Duisburgia vuoden 2024 alkupuoliskon ja tanskalaista Brøndbytä kaudella 2024–2025.

## Lähteet
Yhtenäisyys (venäläinen puolue)

**Yhtenäisyys** (venäjäksi Единство) oli vuosina 1999–2001 Venäjällä toiminut puolue. Venäjän presidentin Boris Jeltsinin avustajat perustivat sen syyskuussa 1999 kolme kuukautta ennen joulukuussa pidettäviä duuman vaaleja vastavoimaksi Jevgeni Primakovin johtamalle Isänmaa - Koko Venäjä -puolueelle. Yhtenäisyyden puheenjohtajana toimi Sergei Šoigu. Vuoden 1999 duuman vaaleissa Yhtenäisyys sai toiseksi eniten ääniä häviten niukasti Gennadi Zjuganovin johtamalle kommunistiselle puolueelle. Yhtenäisyys lakkautettiin joulukuun alussa 2001, kun Yhtenäinen Venäjä perustettiin.

## Lähteet
Caldwellin luettelo

**Caldwellin luettelo** on luettelo tähtitieteellisistä kohteista, jonka on koonnut Patrick Moore. Aiempi Messierin luettelo sisälsi vain kohteita, jotka olivat näkyvissä Charles Messierin havaintopaikasta, mutta Caldwellin luettelo sisältää kohteita, jotka ovat näkyvissä pohjoiselta ja eteläiseltä pallonpuoliskolta. Luettelossa on 46 tähtiklusteria, 35 galaksia ja 28 tähtisumua.

Nimeäminen on peräisin Mooren toisesta sukunimestä, joka oli myös muodossa Caldwell-Moore. "M"-tunnistetta ei ollut järkevää käyttää jotta vältettäisiin sekaannukset Messierin luettelon kanssa. Ensimmäinen versio luettelosta julkaistiin vuonna 1995 *Sky & Telescope* -teoksessa. Ensimmäisessä versiossa oli virheitä, jotka on myöhemmin korjattu.

## Lähteet
Hlín Eiríksdóttir

**Hlín Eiríksdóttir** (s. 17. kesäkuuta 2000) on islantilainen jalkapalloilija, pelipaikaltaan hyökkääjä. Hän oli pelannut Islannin naisten maajoukkueessa kesäkuuhun 2025 mennessä 49 ottelua ja tehnyt niissä kuusi maalia.

Hlín kuului Islannin joukkueeseen EM-kilpailuissa 2025. Hän pelasi avauskokoonpanossa Suomea vastaan ja tuli vaihdosta kentälle ottelussa Norjaa vastaan. Jälkimmäisessä ottelussa hän teki yhden maalin.

Hlín siirtyi reykjavíkilaisesta Valurista Ruotsiin vuoden 2021 alussa. Hän edusti kaksi kautta Piteåta ja kaksi kautta Kristianstadia. Tammikuussa 2025 hän siirtyi englantilaisseura Leicester Cityyn. Hän pelasi Englannin Superliigassa kauden 2024–2025 jälkimmäisellä puoliskolla kahdeksan ottelua.

## Lähteet
Alexandra Jóhannsdóttir

**Alexandra Jóhannsdóttir** (s. 19. maaliskuuta 2000) on islantilainen jalkapalloilija, pelipaikaltaan keskikenttäpelaaja. Hän oli pelannut Islannin naisten maajoukkueessa kesäkuuhun 2025 mennessä 54 ottelua ja tehnyt niissä kuusi maalia.

Alexandra tuli vaihdosta kentälle kahdessa ottelussa EM-kilpailuissa 2022. EM-kilpailuissa 2025 hän pelasi avauskokoonpanossa joukkueensa kaikki kolme ottelua.

Alexandra edustaa seuratasolla ruotsalaista Kristianstadia, johon hän siirtyi tammikuussa 2025. Hän on pelannut Saksan Bundesliigassa Eintracht Frankfurtin joukkueessa 24 ottelua vuosina 2021–2022 ja Italian Serie A:ssa Fiorentinan joukkueessa 55 ottelua vuosina 2022–2025. Hän teki Serie A:ssa yhdeksän maalia.

## Lähteet
Joensuun rauhanyhdistys

**Joensuun rauhanyhdistys** on Joensuussa toimiva kristillinen yhdistys. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistys järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä.

Lestadiolainen herätysliike on vaikuttanut Joensuun seudulla 1870-luvulta lähtien. Joensuun rauhanyhdistyksellä on historiansa aikana ollut ainakin kaksi toimitaloa, Kirkkokadulla sijainnut puutalo ja Heinäpurontiellä sijainnut myöhempi rakennus. Heinäpurontien toimitalo poistettiin käytöstä 2010-luvulla ja sen jälkeen rauhanyhdistys on ollut ilman toimitaloa. Toimintaa on järjestetty paikallisseurakuntien tiloissa. Vuonna 2025 tiedotettiin, että rauhanyhdistys rakentaa uuden toimitilan Pilkkoon. 

## Katso myös
* Uskonto Joensuussa
## Lähteet

## Aiheesta muualla
* Rauhanyhdistyksen verkkosivusto
Jyri Vartiainen

**Jyri Vartiainen** (s. 1990 Kuopio) on suomalainen proosaa ja runoutta kirjoittava kirjailija. 

## Teokset

*Aurinko (Poesia 2016)
*Ystävä (Poesia 2017)
*Kirous (Teos 2019)
*Kolme kesää (Teos 2020)
*Kootut runot (Ntamo 2021)
*Pölyllä on kasvot (Teos 2022)
*Kootut runot II (Ntamo 2023)
*Sanon vielä tämän (Teos 2024)
*Kootut runot III (Ntamo 2024)

## Lähteet
Guðný Árnadóttir

**Guðný Árnadóttir** (s. 4. elokuuta 2000) on islantilainen jalkapalloilija, pelipaikaltaan puolustaja. Hän oli pelannut Islannin naisten maajoukkueessa kesäkuun 2025 loppuun mennessä 41 ottelua tekemättä maaleja.

Guðný pelasi EM-kilpailuissa 2022 Islannin viimeisen alkulohko-ottelun avauskokoonpanossa. EM-kilpailuissa 2025 hän pelasi avauskokoonpanossa kaksi ottelua mutta loukkaantui jälkimmäisessä eikä ollut mukana kolmannessa ottelussa.

Guðný edustaa seuratasolla ruotsalaista Kristianstadia, johon hän siirtyi maaliskuussa 2024. Hän pelasi vuosina 2020–2024 Italiassa AC Milanissa ja kaudella 2020–2021 lainalla Napolissa. Hän pelasi Serie A:ssa Napolissa 12 ottelua ja Milanissa 45 ottelua ja teki ainoan maalinsa tammikuussa 2023 kotiottelussa Parmaa vastaan.

## Lähteet
Hildur Antonsdóttir

**Hildur Antonsdóttir** (s. 18. syyskuuta 1995) on islantilainen jalkapalloilija, pelipaikaltaan keskikenttäpelaaja. Hän oli pelannut Islannin naisten maajoukkueessa kesäkuun 2025 loppuun mennessä 27 ottelua ja tehnyt niissä kaksi maalia.

Hildur pelasi EM-kilpailuissa 2025 avauskokoonpanossa kaksi ottelua. Yhdestä ottelusta hän oli poissa pelikiellon vuoksi saatuaan Suomea vastaan pelatussa ottelussa kaksi varoitusta ja tultuaan siten ajetuksi kentältä ulos.

Hildur edustaa seuratasolla espanjalaista Madrid CFF:ää, johon hän siirtyi elokuussa 2024. Hän pelasi kaudella 2024–2025 Espanjan liigassa 23 ottelua ja teki niissä yhden maalin. Hän edusti kausina 2022–2024 alankomaalaista Fortuna Sittardia ja pelasi Eredivisiessä 41 ottelua, joissa hän teki viisi maalia.

## Lähteet
Agla María Albertsdóttir

**Agla María Albertsdóttir** (s. 5. elokuuta 1999) on islantilainen jalkapalloilija, pelipaikaltaan hyökkääjä. Hän oli pelannut Islannin naisten maajoukkueessa kesäkuun 2025 loppuun mennessä 61 ottelua ja tehnyt niissä neljä maalia.

Agla María pelasi kolme ottelua EM-kilpailuissa 2017, EM-kilpailuissa 2022 ja EM-kilpailuissa 2025.

Agla María edustaa seuratasolla kotimaassaan Breiðablikia. Hän on aiemmin edustanut myös Valuria ja Stjarnania. Hän pelasi kaudella 2022 Ruotsissa Häckenin joukkueessa kahdeksan Damallsvenskanin ottelua.

## Lähteet
Koivikko ja Pirttiranta

**Koivikko** ja **Pirttiranta** ovat pieniä pientaloalueita Vantaan maaseutumaisessa luoteisosassa Kivistön suuralueella. Koivikko (myös nimellä **Kesäkylä** tai **Koivikon Kesäkylä**) sijaitsee Kiilan kaupunginosassa aivan Tuusulan rajalla ja Pirttiranta siitä kolmisen kilometriä länteen Seutulassa Vantaanjoen mutkassa. Koivikko on jaettu 117 palstaan, Pirttirannassa on 56 asuin- ja lomapalstaa, joista nelisenkymmentä ympärivuotisessa käytössä. Alueet muistuttavat siirtolapuutarhaa, mutta talot ovat isompia ja usein talviasuttavia.

Koivikko ja Pirttiranta suunniteltiin 1950-luvun loppupuolella alun perin vaatimattomiksi ”kesäkyliksi”, mutta käytännössä monissa taloissa on asuttu ympärivuotisesti. Vuonna 2009 Koivikko hyväksyttiin yleiskaavassa virallisesti pientaloalueeksi.

Molempia alueita hallitaan osakeyhtiömuotoisesti, yhtiöinä Kesäkylä Koivikko Oy ja Pirttiranta Oy.  

2020-luvun taitteessa alavaan Pirttirantaan suunniteltiin kaavoitettavaksi lisää loma-asuntoja, mutta Vantaanjoen tulvariskin takia hankkeesta luovuttiin. Pirttiranta kärsi tulvavahinkoja keväällä 1966 ja kesällä 2004.

Mäkisemmän ja metsäisemmän Koivikon alueen ympäristöongelmia ovat Helsinki-Vantaan lentoaseman sekä lähellä sijaitsevien motocross-radan, Seepsula Oy:n kivilouhimon, Kuusakoski Groupin metallimurskaamon ja Asfalttikallio Oy:n asfalttiaseman aiheuttamat melu-, pöly- ja hajuhaitat. Viereisen Seutulan kaatopaikan hajuista päästiin eroon jo 1990-luvun taitteessa.

## Muita loma-asutusalueita Vantaalla
Pienempiä 1950- ja 1960-luvulta peräisin olevia loma-asuntoalueita Vantaalla ovat Heponiitty Vestrassa ja Getbacka Seutulassa.

## Lähteet
Vilankulon piiri

**Vilankulon piiri** () on piiri Mosambikissa Inhambanen maakunnassa. Piirin väkiluku on noin 164&nbsp;915 (2022, ennuste), pinta-ala 4&nbsp;700 neliökilometriä ja väestöntiheys 35 as./km². 

Vilankulon piiri sijaitsee Intian valtameren rannalla Mosambikin kanaalin lounaisosassa. Piirin keskus on Vilankulon rannikkokaupunki. Vilankulo sijaitsee linnuntietä noin 500 kilometriä ja maanteitse 715 kilometriä pääkaupunki Maputosta pohjoiskoilliseen. Maakuntakeskus Inhambaneen on linnuntietä 207 kilometriä ja maanteitse 293 kilometriä. 

Vilankulon piiri rajoittuu idässä Intian valtamereen. Etelässä ja lännessä naapurina on Massingan ja pohjoisessa Inhassoron piiri.

Pääelinkeinoja ovat maatalous, karjatalous, kalastus ja matkailu. Maataloustuotteista keskeisin on maissi. Lukutaidottomuus oli piirissä vuosien 2019–2023 tilaston mukaan korkea: 33,7 prosenttia (maakunnassa 30,5&nbsp;%).

Matkailukohteista tunnetuimpiin lukeutuu naapuripiirin kanssa yhteinen Bazaruton saariston kansallispuisto (1&nbsp;583 km²), joka sijaitsee noin 15 kilometriä mantereelta merelle. Kansallispuisto on perustettu erityisesti merilehmiin lukeutuvan dugongin ja merikilpikonnien suojelua varten. Bazaruton saaristossa sijaitsevan kansallispuiston eteläosa (mm. Benguerran saari) on Vilankulon piiriä, pohjoisosa kuuluu Inhassoron piiriin.


Vilanculos from the air 7.jpg|Vilankulon kaupunkia ilmasta.
Conselho Municipal Vilankulo.jpg|Kunnanvaltuuston rakennus.
Vilankulos airport.jpg|Vilankulon lentoaseman terminaalia.
Vilankulo, Mozambique (18-06-2010) 128.jpg|Katunäkymä kaupungista.
Market in Vilankulo, Mozambique (22-06-2010) 145.jpg|Vilankulon toria.
Vilanculos from the air2.jpg|Vilankulon ja Inhasson piiriä ilmasta. Merellä näkyy Bazaruton saaristoa.
Sand Rd (4x4 requied), Mozambique - panoramio (1).jpg|Rantaa laskuveden aikaan. Taustalla Bazaruton saaristoa.
Iss070e064005.jpg|Vilankulon kaupunkia (kuvassa vasemmalla alhaalla) ja sen edustaa avaruusasemalta kuvattuna (1/2024).

## Lähteet
*  
* 

### Viitteet

## Aiheesta muualla
Luigi Lunari

**Luigi Lunari** (3. tammikuuta 1934 Milano – 15. elokuuta 2019) oli italialainen näytelmäkirjailija, kielenkääntäjä, esseisti ja elokuvakäsikirjoittaja. Hänen tunnetuimpia näytelmiään on *Tre sull’altalena*, joka on käännetty kymmenille kielille.

## Ura
Luigi Lunari opiskeli oikeustieteitä Milanossa ja Lontoossa sekä lisäksi säveltämistä ja orkesterin johtamista. Hän työskenteli Milanon Piccolo Teatrossa 1961–1982 Paolo Grassin ja Giorgio Strehlerin kanssa ja oli mukana kokemassa teatterin murrosta 1900-luvun jälkipuoliskolla. Lunari oli monipuolinen kirjailija ja hän käsikirjoitti useita menestyneitä televisiosarjoja, kuten *Dedicato a un bambino*, *Accadde a Lisbona* ja *Le cinque giornate di Milano*. Hänen teatterikäsikirjoituksiaan ovat muun muassa *Il Senatore Fox* (1979), *Tre sull’altalena* (1990), *Nel nome del Padre* (1996), *Sotto un ponte, lungo un fiume* (2004) ja *Tutto per bene* (2014). Lisäksi Lunari kirjoitti romaaneja ja esseitä.

Lunari käänsi muun muassa Lewis Carrollin lastenkirjan *[[Liisan seikkailut ihmemaassa|Alice nel paese delle meraviglie]]* (2013). Lunari käänsi myös William Shakespearen ja Bertolt Brechtin tekstejä.

## Lähteet
Darkspore

**Darkspore** on Maxis Softwaren kehittämä ja Electronic Artsin julkaisema toimintaroolipeli. Peli on julkaistu vuonna  Windowsille.

Pelin palvelimet suljettiin 1. maaliskuuta 2016. Peli käytti digitaalista käyttöoikeuksien hallintaa, joka ei toiminut kunnolla ja esti pelaajia kirjautumasta peliin, joka oli vaadittua päästäkseen pelaamaan.

## Pelaaminen
Pelin hack and slash -tyylinen toimintaroolipeli, joka perustuu löyhästi *[[Spore]]*-pelin hahmojen luontiin. Pelissä voi ohjata ryhmää, jonka jäsenien välillä voi vaihtaa milloin vain.

## Vastaanotto
Peli sai IGN:n arvostelussa arvosanaksi 7/10. Pelin taistelua kehuttiin hauskaksi, mutta tarinan toteutusta moitittiin. Pelin tasojen toistuva uudelleen pelaaminen koettiin myös ongelmaksi.

Peli sai *[[PC Gamer]]in* arvostelussa arvosanaksi 60 %. Peliä kutsuttiin "varjoksi" *Spore*-pelistä hahmojen muokkaamisen rajoittuneisuuden vuoksi. Parhaaksi puoleksi sanottiin ryhmän ohjaamista yksittäisen sankarin sijaan.

## Tekniset ongelmat
Pelaajilla oli vaikeuksia kirjautua peliin sen julkaisusta lähtien. Tämä johti pelin väliaikaiseen poistamiseen myynnistä markkinapaikoilta ja myöhemmin poistettiin kokonaan. Palvelimille kirjautumista vaadittiin myös pelin yksinpelimoodissa pelaamiseen ja palvelimien sulkeminen on estänyt kaikkien pelaajien mahdollisuudet pelata peliä.

## Lähteet

## Aiheesta muualla
*
Ex-muslimit

**Ex-muslimit** ovat entisiä muslimeja, jotka ovat hylänneet islamin. Avoimesti uskonsa jättäneet ex-muslimit voivat kokea muslimiyhteisössä vaikeuksia ja väkivaltaa. Länsimaissa on perustettu entisten muslimien järjestöjä ja ex-muslimit ovat julkaisseet islamia arvostelevia kirjoja ja verkkosivustoja.

Suomessa muutamat islamin jättäneet ovat kertoneet kokemusistaan julkisesti. Uskontojen uhrien tuki ry järjestää tapaamisia entisille muslimeille. Vuonna 2015 perustettiin Suomen ex-muslimit -blogi.

## Lähteet

## Aiheesta muualla
* Ex-Muslims of North America. 
* Council of Ex-Muslims of Britain. 
* Ex-Muslims of India. 
* Ex-Muslims International.
Perfect Dark (pelisarja)

**Perfect Dark** on Raren kehittämä hiiviskelypelien sarja.

## Pelit
* *[[Perfect Dark]]* (2000, Nintendo 64)
* *[[Perfect Dark (Game Boy Color)|Perfect Dark]]* (2000, Game Boy Color), esiosa Nintendo 64:lle julkaistulle pelille
* *[[Perfect Dark Zero]]* (2005, Xbox 360)
* *[[Perfect Dark (vuoden 2010 videopeli)|Perfect Dark]]* (2010, Xbox 360), uusintaversio Nintendo 64:lle julkaistulle pelille

Sarjaan oli kehitteillä uusi osa, joka peruttiin vuonna 2025 kun Microsoft ilmoitti irtisanomisista.

## Lähteet

## Aiheesta muualla
* Pelisarja MobyGamesissä
Teestrup

**Teestrup** on taajama Faxen kunnassa Tanskassa. Taajamassa oli 226 asukasta vuoden 2025 alussa.

## Väestökehitys

## Lähteet

## Aiheesta muualla
Humlebæk

**Humlebæk** on taajama Fredensborgin kunnassa Tanskassa. Taajamassa oli 9&nbsp;742 asukasta vuoden 2025 alussa.

Humlebækissä sijaitsee modernin taiteen museo Louisiana.

## Väestökehitys

## Lähteet

## Aiheesta muualla
Fredensborg

**Fredensborg** on taajama Fredensborgin kunnassa Tanskassa. Taajamassa oli 8&nbsp;968 asukasta vuoden 2025 alussa.

Vuoteen 2007 saakka Fredensborg oli Fredensborg-Humlebækin kunnan keskustaajama.

## Väestökehitys

## Lähteet

## Aiheesta muualla
Morten Hesseldahl

**Morten Hesseldahl** (s. 11. joulukuuta 1964 Odense) on tanskalainen kirjailija, toimittaja ja kustannustoimittaja. Vuosina 2018–2022 hän johti Gyldendal-kustantamoa. Hesseldahl on johtanut myös Tanskan kuninkaallista teatteria, päätoimittanut ''Information''-lehteä sekä työskennellyt Danmarks Radion kulttuuripäällikkönä. Lisäksi hänellä on ollut useita luottamustehtäviä erilaisissa järjestöissä. Koulutukseltaan hän on filosofian ja liiketoimintajohtamisen maisteri. Kirjailijana Hesseldahl on julkaissut romaaneja ja sarjakuvia.
## Lähteet
Bo Lidegaard

**Bo Lidegaard** (s. 23. tammikuuta 1958 Godthåb) on tanskalainen toimittaja, kirjailija, diplomaatti ja historioitsija. Hän väitteli tohtoriksi Kööpenhaminan yliopistosta vuonna 1997 aiheenaan diplomaatti Henrik Kauffmann. Vuosina 2011–2016 Lidegaard päätoimitti *[[Politiken]]*-lehteä. Hän on kirjoittanut elämäkertoja tanskalaisista poliitikoista ja historiakirjoja erityisesti Tanskan 1900-luvusta.

Lidegaardin veli on poliitikko Martin Lidegaard. Heidän äitinsä oli toimittaja Else Lidegaard.

## Teoksia
* *[[Jens Otto Krag]] 1–2* (2003)
* *Dansk udenrigspolitiske historie 1914–1945* (2004)
* *Kampen om Danmark 1933–1945* (2005)
* *[[Hans Christian Hansen (poliitikko)|H.C. Hansens]] liv og tid* (2006)
* *A Short History of Denmark in the 20th Century* (2009)
* *En fortælling om Danmark i det 20. århundrede* (2011)
* *Landsmænd – de danske jøders flugt i oktober 1943* (2013)
## Lähteet

## Aiheesta muualla
Gehrdt Bornebusch

**Gehrdt Bornebusch** (15. huhtikuuta 1925 Ordrup – 10. marraskuuta 2011 Humlebæk) oli tanskalainen arkkitehti. Hän opiskeli Kuninkaallisen taideakatemian arkkitehtikoulussa vuosina 1947–1950 ja työskenteli aluksi Arne Jacobsenin alaisuudessa. Bornebusch suunnitteli modernistisia julkisia rakennuksia, muun muassa kouluja ja sairaaloita. Hänen tunnetuin työnsä on Herlevin sairaala.
## Lähteet
Bornebusch

**Bornebusch** on seuraavien henkilöiden sukunimi:

* Gehrdt Bornebusch (1925–2011), tanskalainen arkkitehti
* Josephine Bornebusch (s. 1981), ruotsalainen näyttelijä
Lidegaard

**Lidegaard** on seuraavien tanskalaisten henkilöiden sukunimi:

* Bo Lidegaard (s. 1958), kirjailija, toimittaja ja historioitsija
* Else Lidegaard (1933–2025), toimittaja
* Martin Lidegaard (s. 1966), poliitikko
Tiempo de Hoy

**Tiempo de Hoy** (myös pelkkä **Tiempo**) oli espanjalainen viikkolehti. Se perustettiin vuonna 1982 ja lakkautettiin kannattamattomana vuonna 2018. Lehti ilmestyi perjantaisin ja oli linjaltaan keskusta-vasemmistolainen.
## Lähteet
Delo

**Delo** (sloveeniksi ’työ’) on slovenialainen vuonna 1959 perustettu sanomalehti, joka on maansa luetuimpia. Se ilmestyy kuudesti viikossa ja on linjaltaan keskusta-vasemmistolainen.
## Lähteet

## Aiheesta muualla
* Lehden verkkosivut
La Marea

**La Marea** on espanjalainen vuonna 2012 perustettu yhteiskunnallinen aikakauslehti. Se on linjaltaan vasemmistolainen ja ilmestyy kerran kuussa.

## Lähteet

## Aiheesta muualla
* Lehden verkkosivut
Etelä-Sudanin lakiasäätävä kansalliskokous

**Etelä-Sudanin lakiasäätävä kansalliskokous** () on Etelä-Sudanin kaksikamarisen parlamentin alahuone. Koska maassa on vasta meneillään siirtymäkausi kohti demokratiaa, vaaleja ei ole itsenäisyyden aikana järjestetty vaan kansalliskokouksen 550 jäsentä ovat joko entisiä Sudanin parlamentin tai Etelä-Sudanin itsehallintoparlamentin jäseniä tai valittu myöhemmin nimityksillä. Lain mukaan edustajista vähintään neljäsosan on oltava naisia. Kansalliskokoukseen voidaan valita 21 vuotta täyttäneitä.

## Historia
Etelä-Sudan julistautui itsenäiseksi heinäkuussa 2011 ja saman vuoden elokuussa muodostettiin kaksikamarinen parlamentti, joka koostui 332-jäsenisestä lakiasäätävästä kansalliskokouksesta ja 50-jäsenisestä osavaltioiden neuvostosta. Sen oli tarkoitus istua neljä vuotta, mutta elokuussa 2015 kautta jatkettiin kolmella vuodella. Samalla lakiasäätävän kansalliskokouksen jäsenmäärä nostettiin 400:aan. Heinäkuussa 2018 vaaleja lykättiin jälleen kolmella vuodella. Elokuussa 2018 kansalliskokouksen uudeksi edustajamääräksi asetettiin 550, joista alkuperäisiä kansanedustajia olisi 332, Sudanin vapautusarmeija nimittäisi 128, Etelä-Sudanin oppositioliittouma 50, muut puolueet 30 ja kymmenen paikkaa olisi varattu entisille poliittisille vangeille.

Helmikuussa 2020 muodostettiin siirtymäkauden hallitus, ja uusi kansalliskokous olisi vihdoin päässyt aloittamaan toimintansa, mutta koronapandemia esti sen. Huhtikuussa 2021 presidentti hajotti parlamentin ja nimitti uuden 550-jäsenisen kansalliskokouksen. Se aloitti toimintansa saman vuoden elokuussa. Vaalit on tarkoitus järjestää joulukuussa 2026.

## Työskentely
Lainsäädäntövalta on jaettu kansalliskokouksen ja osavaltioiden neuvoston kesken, ja niiden molempien on hyväksyttävä lait ennen kuin ne menevät presidentin vahvistettaviksi. Presidentti voi palauttaa lait takaisin parlamenttiin, joka voi hyväksyä ne lopullisesti ilman presidentin vahvistusta.

Hallituksen ministereiden on nautittava kansalliskokouksen luottamusta.
## Lähteet
4C 37.11

**4C 37.11** on massiivinen ja kirkas elliptinen galaksi, joka sijaitsee Perseuksen tähdistössä noin 750 miljoonan valovuoden päässä Maasta.

Galaksin ytimessä sijaitsee lähin tunnettu avaruudellisesti erotettu supermassiivisten mustien aukkojen kaksoisjärjestelmä, mikä tekee siitä merkittävän tutkimuskohteen galaksien ja mustien aukkojen yhteisevoluution sekä ns. "viimeisen parsekin ongelman" tutkimuksessa.

## Galaksin ominaisuudet
4C 37.11 on Seyfert-tyyppinen galaksi, jonka arvioitu kirkkaus on 17 magnitudia, mikä tekee siitä erittäin himmeän kohteen taivaalla. Sen havaitsemiseen tarvitaan vähintään 8 metrin kokoinen teleskooppi, eikä se ole näkyvissä paljain silmin. Galaksin läpimitaksi on arvioitu noin 130&nbsp;000 valovuotta, mikä tekee siitä hieman suuremman kuin Linnunrata. Sen taivaalliset koordinaatit ovat oikea nousu (R.A.) 0”h 05m ”9.262” ja deklinaatio (Dec.) +38° 03′ 32.236″, ja se sijaitsee pohjoisella taivaalla ekliptikan yläpuolelle.

## Supermassiivisten mustien aukkojen kaksoisjärjestelmä
Galaksin ytimessä sijaitsee poikkeuksellinen kaksoisjärjestelmä, joka koostuu kahdesta supermassiivisesta mustasta aukosta. Näiden mustien aukkojen etäisyys toisistaan on vain 7,3 parsekia, mikä tekee siitä lähimmän tunnetun avaruudellisesti erotetun SMBH-kaksoisjärjestelmän. Kaksoisjärjestelmän uskotaan syntyneen galaksien yhdistymisen seurauksena, jolloin mustat aukot ovat raivanneet ympäröivän galaksin tähdistä ja kaasusta lähestyessään toisiaan. Tähtien liikkeiden mallinnus Jeans-anisotrooppisella mallilla osoittaa, että kaksoisjärjestelmän yhteenlaskettu massa on noin 28 miljardia Auringon massaa. Tämä tulos tukee teorioita galaksien ja niiden keskusten mustien aukkojen välisistä yhteyksistä.

## Tutkimus ja havainnot
4C 37.11:n tutkimuksessa on hyödynnetty optisia ja infrapunaspektroskopisia havaintoja, jotka tarjoavat tietoa galaksin ytimen dynamiikasta ja mustien aukkojen vaikutuksesta ympäristöönsä. Galaksi on merkittävä tutkimuskohde, koska sen kaksoisjärjestelmä auttaa tutkimaan galaksien yhdistymistä ja mustien aukkojen kehitystä sekä ratkaisemaan "viimeisen parsekin ongelmaa", joka liittyy mustien aukkojen lopulliseen yhdistymiseen. Galaksin suuren etäisyyden vuoksi sen havainnot näyttävät sen tilan sellaisena kuin se oli satoja miljoonia vuosia sitten, sillä valolta kestää niin kauan saapua Maapallolle.

## Elämän ja eksoplaneettojen mahdollisuus
Tällä hetkellä ei ole havaintoja eksoplaneetoista tai mahdollisesta elämästä 4C 37.11:n tähdillä. Galaksin suuren etäisyyden vuoksi nykyteknologiamme ei mahdollista suoria tutkimusmatkoja, eikä sinne ole lähetetty luotaimia.

## Sijainti ja luokittelu
4C 37.11 ei kuulu Messierin luetteloon, eikä se sijaitse Linnunradassa tai aurinkokunnassamme, vaan on itsenäinen galaksi. Sen sijainti Perseuksen tähdistössä ja sen fysikaaliset ominaisuudet tekevät siitä ainutlaatuisen kohteen tähtitieteellisessä tutkimuksessa.

## Lähteet
Korjausoikeus

**Korjausoikeus** tai **korjauttamisoikeus** () tarkoittaa käyttäjän oikeutta huoltaa, päivittää tai modifioida omistamaansa laitetta. Se sisältää riittävän pääsyn ohjelmistoon, ohjekirjoihin ja varaosiin, jotta toimenpiteet voisi suorittaa ilman, että joutuu käyttämään valmistajan palveluita tai kysymään siihen lupaa.

Euroopan unioni on säätänyt korjausoikeudesta direktiivin, jonka tavoitteena on vähentää pois heitettävän jätteen määrää ja se on osa tavoitetta siirtyä kiertotalouteen. Direktiivi astui voimaan 30. heinäkuuta 2024. Sen mukaan laitteiden valmistajilla on velvoite toimittaa varaosia ja tuotteiden elinkaarta pyritään nostamaan kymmeneen vuoteen.

Yhdysvalloissa korjausoikeuden ympärille on muodostunut liike. Valmistajat ovat pitkään rajoittaneet pääsyä laitteiden toimintoihin, vedoten siihen, että osaamattoman henkilön tekemät korjaukset voivat aiheuttaa turvallisuusriskejä. Liikkeen kannattajat vaativat korjattavuuden huomiointia jo laitteiden suunnittelussa.

## Muilla alueilla
Myös Yhdysvalloissa on vastaavan lain tavoite. 

## Lähteet

## Aiheesta muualla
* Common rules promoting the repair of goods (PDF) 
* Right to Repair Europe
Johan Britz

**Johan Britz** (s. 1975) on ruotsalainen liberaalien poliitikko, joka on toiminut maansa työmarkkinaministerinä kesäkuusta 2025. Hän on aiemmin työskennellyt valtiosihteerinä.
## Lähteet

## Aiheesta muualla
* Ruotsin hallitus